Rezumatul Studiului 9 - Semnul lui Dumnezeu şi semnul fiarei

1. **Fiara ridicată din mare. Apocalipsa 13:1-10.**
   * **Identitatea sa. Apocalipsa 13:1-2.**
     + Înaintea lui Ioan apare o fiară, care este o îmbinare a celor patru fiare descrise în Daniel 7.
     + Cum viziunea se centrează pe activitatea sa în cele 42 de luni (din 538 până în 1798 d.Hr.), putem deduce cu certitudine că este vorba de papalitate, în faţeta sa de putere religioasă persecutoare.
   * **Activitatea sa. Apocalipsa 13:3-10.**
     + Comparând Apocalipsa 13:5-7 cu Daniel 7:24-25, putem vedea că marile lucruri rostite de această fiară reprezintă o schimbare în lege pentru a permite: (1) închinarea la idoli; şi (2) schimbarea zilei de închinare, din sâmbătă în duminică.
     + Blasfemiile împotriva lui Dumnezeu sunt declaraţii împotriva Celui Preaînalt. Acestea implică înlocuirea mijlocirii lui Isus în sanctuarul ceresc cu mijlocirea umană şi jertfa realizată odată pentru totdeauna cu jertfirea zilnică de la slujbă (Evrei 10:10-12).
2. **Fiara ridicată din pământ. Apocalipsa 13:11-13.**
   * **Identitatea sa. Apocalipsa 13:11.**
     + Această a doua fiară are câteva caracteristici care ne ajută să o identificăm cu claritate:
       1. Iese din pământ, un loc puţin populat.
       2. Pare a fi un miel care vorbeşte ca un balaur. Este o naţiune iniţial pacifică, care acţionează apoi cu violenţă.
       3. Prinde putere după rana de moarte a primei fiare ( în anul 1798), şi continuă să o exercite chiar şi după ce rana a fost vindecată.
       4. Face semne mari.
     + Singura naţiune umană care îndeplineşte aceste caracteristici sunt Statele Unite**.**
   * **Semne mari. Apocalipsa 13:12-13.**
     + Balaurul i-a dat autoritate fiarei din mare. Aceeaşi autoritate este exercitată acum de cea de-a doua fiară. De aceea, exercitând-o, vorbeşte ca un balaur.
     + La fel cu papalitatea în timpul Evului Mediu, Statele Unite sunt ascultate şi consultate în conflicte mondiale. Opinia şi acţiunile sale influenţează întreaga lume.
     + Pretinzând că acţionează conform voii divine, protestantismul apostat (simbolizat de SUA) va face minuni care vor scutura conştiinţa şi vor determina mulţimi de oameni să recunoască autoritatea primei fiare (papalitatea).
3. **Chipul fiarei. Apocalipsa 13:14-18.**
   * **Identitatea sa. Apocalipsa 13:14.**
     + Odată ce a reuşit să atragă atenţia mondială. A doua fiară propune înălţarea unei icoane a primei fiare.
     + Aceasta implică formarea unei organizaţii politico-religioase care, asemenea papalităţii din Evul Mediu, să îşi folosească puterea civilă pentru a impune doctrine religioase.
   * **Semnul fiarei. Apocalipsa 13:15-18.**
     + Semnul fiarei nu este un cip, un cod de bare sau un mecanism secret de control al persoanelor. Este o formă de închinare. Înseamnă acceptarea legii lui Dumnezeu sau a legii oamenilor. Este un semn distinctiv care separă oamenii în două grupuri imediat înainte de a Doua Venire a lui Isus.
     + Este o decizie pe care tu trebuie să o iei, deoarece salvarea ta veşnică depinde de cui te închini şi de ce.
     + În Biblie, numele este un sinonim al caracterului. De aceea, cei 144.000 sunt sigilaţi cu numele –caracterul – lui Dumnezeu (Ap. 14:1), iar restul sunt marcaţi cu caracterul fiarei. Alţii vor primi semnul doar din interes (pe mâna dreaptă).